Kuigi venemaa ei taha oma  vigadest aru saada, on piisavalt neid, kelle jaoks venemaa vead on ilmselged ning taunitavad. Nendeks on progressiivne ning mõtlemisvõimet omav osa inimkonnast.    Loomulikult ei kuulu eelnimetatud isikute hulka vene valitsev poliitiline juhtkond, šovinismi kultuuri kandev emigrantlik viies kolonn elik kaasmaalased ega ka stagnatsiooniussi poolt läbi nätsutatud sovjetlik mass. Ja neid on palju.    Kuid ükskord tuleb aeg, mil terve mõistus koju jõuab enamuseni venemaalastest. Siis  on loota rahu saabumist venemaa ja paljude ta naabrite vahel nii vaimses, kultuurilises kui ka poliitilises mõttes.  BHR usub ja loodab seda seni, kuni venemaal on veel vähegi neid, kes endas kannavad uhket slaavi eneseväärikust, mõtteid-tundeid nagu seda kannab endas näiteks tuntud vene dissident Valeria Novodvorskaja.    Novodvorskaja vabandas demokraatlike jõudude nimel Eesti ees, teatas RahvusRinghääling.    Vene teisitimõtleja Valeria Novodvorskaja vabandas oma tänase  loengu alguses Venemaa demokraatlike jõudude nimel Eesti ees Nõukogude Liidu toime pandud kuritegude pärast.    "Ametlikud vabandused kõikide nende kuritegude eest, mida Nõukogude Liit on toime pannud teie territooriumil. Venemaal ei ole praegu legitiimset valitsust. Putin ei valitud vabadel valimistel. See vundament, mis tema taga seisab, esindab tumedaid jõude," rääkis teisitimõtleja.    "Ma loodan, et demokraatlikud jõud saavad enne võimule, kui nafta ja gaas otsa lõppevad. Siis  hüvitatakse teile tekitatud kahju. Ka Soome saab tagasi oma osa. Isegi järve jagame sõbralikult ära," lisas Novodvorskaja.    Ta tuletas meelde, et kui Venemaal on võimul sellised, kes ütlevad, et nad ei vastuta mitte millegi eest, siis võib kindel olla, et tegu pole demokraatlike jõududega.    "Me ei nõua teilt mingisugust tänutunnet Nõukogude okupantide osas, kes on ennast vabastajaks kuulutanud. Teie ei ole neile midagi võlgu. Tankid ei toonud kaasa mitte vabastust, vaid orjuse. Nõukogude  väed ei erinenud millegagi Hitleri vägedest," rääkis Novodvorskaja.